Matterhorn

Matterhorn (, ; , ; , ) ialah sebuah gunung Alp terletaknya titik pergunungan serta titik persempadanan di antara Switzerland dan Itali. Ia merupakan puncak piramid hampir bersimetri di kawasan Monte Rosa Alp Pennin. Ketinggian puncaknya sebanyak  menjadikannya salah satu puncak tertinggi di pergunungan Alp dan benua Eropah. Empat muka curam yang naik di atas sekitar glasier menghadap arah empat mata kompas dan berpecah oleh rabung Hörnli, Furggen, Leone, dan Zmutt. Gunung ini menghadap bandar Zermatt di kanton Kabel, Switzerland di timur lautnya dan bandar Breuil-Cervinia di Lembah Aosta, Itali di selatannya. Di sebelah timur puncak ini adalah Laluan Theodul yang merupakan laluan utama antara kedua-dua lembah di belah utara dan selatannya serta berfungsi sebagai laluan perdagangan sejak Zaman Rom.

Matterhorn telah diperhatikan oleh Horace-Bénédict de Saussure, seorang pakar geologi dari Geneva, pada akhir abad ke-18 yang turut diikuti oleh pakar alam dan pelukis lain yang terkenal, seperti John Ruskin pada abad ke-19. Ia kekal tidak didaki selepas puncak-puncak Alp yang lain telah diterokai dan menjadi suatu tandingan antarabangsa. Pendakian pertama ke Matterhorn akhirnya dibuat dalam 1865 dari Zermatt oleh sebuah pasukan yang dipimpin oleh Edward Whymper, namun pendakian tersebut berakhir dengan bencana apabila empat ahlinya mati sewaktu menuruni puncak itu. Muka utara gunung tidak didaki sehingga tahun 1931 manakala muka barat gunung yang tertinggi hanya berjaya didaki pada tahun 1962. Dianggarkan sebanyak 500 pendaki yang terkorban di gunung Matterhorn sejak pendakian pertama pada 1865, hal ini menjadikannya salah satu puncak yang paling berbahaya di dunia.

Matterhorn terdiri daripada gneis (asalnya serpihan Plat Afrika sebelum berlakunya orogeni Alp) dari lipat kelopak Dent Blanche yang terletak di atas opiolit dan batuan lipat kelopak Penninik. Bentuk semasa gunung ini adalah hasil daripada hakisan beberapa glasier yang menyimpang dari puncaknya, seperti Glasier Matterhorn di pangkalan muka utara yang membentuk tanduk glasier.

Puncaknya yang juga dikenali sebagai Gunung segala Gunung ()<ref> ini menjadi lambang terkenal Alp Swiss dan pergunungan Alp itu sendiri secara umum. Sejak akhir abad ke-19, ketika kereta api telah dibina di kawasan itu, gunung tersebut telah menarik jumlah pengunjung dan pendaki yang semakin banyak. Setiap tahun, banyak pendaki gunung cuba untuk mendaki Matterhorn dari Pondok Hörnli melalui rabung timur laut Hörnli yang merupakan laluan paling popular ke puncak. Banyak pengembara juga melakukan litar 10 hari di sekitar gunung tersebut. Puncak ini telah menjadi sebahagian daripada Inventori Monumen Asli Persekutuan Swiss sejak tahun 1983.

Ketinggian 
Matterhorn mempunyai dua puncak berbeza terletak di salah satu kepala batu  terdedah yang membentuk sempadan Itali/Switzerland. Puncak Swiss dengan ketinggian 4,477.5 meter (14,690 kaki) terletak di hujung timur gunung atas rabung Hörnli yang terletak sepenuhnya dalam Switzerland, ia juga merupakan laluan pendakian pertama. Puncak Itali yang lebih rendah pada 4,476.4 meter (14,686 kaki) terletak di barat gunung. Pada Ogos 1792, ahli geologi dan peneroka Horace Bénédict de Saussure dari Geneva membuat ukuran ketinggian gunung yang pertama menggunakan sekstan dan seutas rantai yang tersebar sepanjang 50 kaki (15 m) di glasier Theodul. Horace menganggarkan puncak itu setinggi 4,501.7 meter (14,769 kaki). Pada tahun 1868 pula, seorang jurutera Itali bernama Felice Giordano telah mengukur ketinggian gunung tersebut sebanyak 4,505 meter (14,780 kaki) dengan kaedah barometer merkuri yang dibawanya ke puncak. Peta Dufour yang digunakan oleh juruukur Itali memberikan ketinggian puncak Swiss sebanyak 4,482 meter (14,705 kaki).

Pada tahun 1999, ketinggian puncak ini dikira secara tepatnya pada 4,477.54 meter (14,690 kaki) dari paras laut dengan menggunakan teknologi Sistem Kedudukan Sejagat sebagai sebahagian daripada Projek Pengukuran Semula Puncak Dunia (Top of the World Elevations Remeasurement, TOWER) dengan ketepatan kurang dari satu sentimeter. Teknologi ini membolehkan penjejakan sebarang perubahan pada ketinggian puncak gunung yang akan datang.

Cuaca 
Matterhorn ialah gunung terpencil. Kedudukannya di legeh Alp utama serta ketinggiannya yang besar menjadikannya terdedah kepada perubahan cuaca yang ketara. Di samping itu juga, permukaan gunung yang curam membuat ia terdedah kepada pembentukan awan lebar dengan udara yang mengalir di sekitar gunung menghasilkan penyejatan di sebelah lindungan gunung serta menghasilkan pusaran.

Geologi 
Matterhorn, selain daripada dasar gunungnya, terdiri dari gneis daripada klippe Dent Blanche, suatu bahagian terpencil lipat kelopak Austroalp yang terletak di lipat kelopak Pennin. Lipat kelopak ini adalah sebahagian daripada plat Apulia, suatu benua kecil yang terputus daripada plat Afrika sebelum berlakunya orogeni Alp. Untuk alasan ini juga Matterhorn turut dikatakan sebagai sebuah gunung dalam benua Afrika. Lipat kelopak Austroalp biasanya didapati di pergunungan Alp Timur.

Nota dan rujukan

Nota

Rujukan

Pautan luar 
 Matterhorn dari laman sesawang rasmi Pelancongan Zermatt
 Ulang tahun pendakian ke-150  dari laman sesawang rasmi Pelancongan Zermatt
 Matterhorn Webcam dari laman sesawang rasmi Pelancongan Breuil-Cervinia
 Pendakian maya Rabung Hörnli Ridge dengan panorama 360 darjah 
 Landscape Artist Attempts to Climb Matterhorn (kisah pendakian pertama Matterhorn yang terperinci)
 Kronologi pendakian (Jerman)

  (sari kata dalam bahasa Perancis) - filem berdasarkan kisah pendakian pertama gunung tersebut
  - "remake" Der Berg ruft!
  - dokumentari mengenai pendakian rabung Hörnli
  - Rentasan puncak rabung yang sangat tajam oleh dua orang pendaki dari Poland  (A. Wójcik, Y. Trokhymenko)